CEI เตรียมกลับเข้าเทรดเร็วๆนี้ หลังปรับโฉมธุรกิจใหม่
CEI เตรียมกลับเข้าเทรด SET เร็วๆนี้ หลังปรับโฉมธุรกิจใหม่ลุยเทรดดิ้งพัดลม อสังหาฯ-พลังงาน
24 เม.ย. 2558

นายยุทธนา แต่ปางทอง กรรมการผู้จัดการ บริษัท คอมพาสส์ อีสต์ อินดัสตรี้ (ประเทศไทย) จำกัด (มหาชน) หรือ CEI เปิดเผยว่า บริษัทมั่นใจพร้อมกลับเข้ามาเทรดในตลาดหลักทรัพย์แห่งประเทศไทยเร็วๆนี้ ไม่ทำให้นักลงทุนผิดหวังแน่นอน เนื่องจาก CEI มีการปรับโฉมธุรกิจใหม่เดินหน้าธุรกิจเทรดดิ้งพัดลม ธุรกิจอสังหาฯ และที่สำคัญโดดเข้าลุยธุรกิจพลังงานทางเลือก ทั้งนี้ มีสัญญาขายไฟให้กับการไฟฟ้าฝ่ายผลิตแห่งประเทศไทย (กฟผ.) เรียบร้อยแล้ว จ่อรับรู้รายได้ทันทีหลังจ่ายไฟเข้าระบบ
อนึ่ง ตลาดหลักทรัพย์แห่งประเทศไทย (ตลท.) ประกาศขึ้นเครื่องหมาย SP หลักทรัพย์ CEI ในวันที่ 18 มี.ค.58 เนื่องจากบริษัทไม่สามารถส่งงบการเงินไตรมาสที่ 2 สิ้นสุดวันที่ 31 มกราคม 2558 ได้ภายในระยะเวลาที่กำหนด